R O M Â N I A

AVIZAT
J U D E Ţ U L   I A Ş I


SECRETAR GENERAL,
Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE
Nr. 35/03.04.2023
privind modificarea și completarea Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021, prin Actul Adițional nr. 3
Consiliul Local al Comunei Bălţaţi, Judeţul Iaşi,
Văzând:

Adresa Asociației Regionale a Serviciilor de Apă Canal Iași–ARSACIS nr. 565/27.03.2023, înregistrată în unitate sub nr. 1927/30.03.2023;

Nota de fundamentare ARSACIS nr. 554/24.03.2023 privind completarea și modificarea prin act adițional a Contractului de delegare a gestiunii serviciilor publice de alimentare cu apă și de canalizare nr.48/2009, consolidat 2021;

În conformitate cu prevederile Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021, încheiat între Asociația Regională a Serviciilor de Apă Canal Iași–ARSACIS și societatea APAVITAL SA;

În conformitate cu prevederile Statutului Asociației Regionale a Serviciilor de Apă Canal Iași – ARSACIS;

În conformitate cu prevederile Hotărârii Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

În conformitate cu prevederile Legii nr. 51/2006 privind serviciile comunitare de utilități publice, republicată, cu modificările și completările ulterioare;

În conformitate cu prevederile Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare;

În conformitate cu prevederile Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:

    a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 1983/03.04.2023;

    b) raportul de specialitate întocmit de către Compartimentul Urbanism - Construcții, înregistrat sub nr. 1984/03.04.2023;

Având în vedere avizele Comisiilor:

- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii);
În temeiul art. 139, alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare; 
Hotărăşte:
Art.1. Se aprobă modificarea și completarea Contractul de delegare a gestiunii serviciilor publice de alimentare cu apă și de canalizare nr. 48/2009 consolidat 2021, prin Actul Adițional nr. 3, anexă la prezenta hotărâre și parte integrantă din aceasta.

Art.2. Se acordă mandat special reprezentantului comunei Bălțați, județul Iași pentru ca în numele și pe seama comunei Bălțați, membru asociat în cadrul Asociației Regionale a Serviciilor Apă Canal Iași–ARSACIS, să aprobe în Adunarea Generală a ARSACIS, modificarea și completarea Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021, prin Actul Adițional nr. 3.
Art.3. Se acordă mandat special Asociației Regionale a Serviciilor Apă Canal Iași – A.R.S.A.C.I.S., cu sediul în Iași, strada Mihai Costăchescu, numărul 6 (clădirea administrativă 3), înscrisă în Registrul Asociațiilor și Fundațiilor de la Grefa Judecătoriei Iași cu numărul 84/A/07.07.2005, a cărui membru este Comuna Bălțați, să semneze prin reprezentantul său legal, Președintele Asociației, în numele și pe seama Comunei Bălțați, Actul Adițional nr. 3 la Contractul de delegare a gestiunii serviciilor publice de alimentare cu apă și canalizare nr. 48/2009 consolidat 2021.
Art.4. Celelalte prevederi ale Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021, care nu contravin prevederilor Actului Adițional nr. 3, rămân neschimbate și își produc efectele.
Art.5. Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ,                

Contrasemnează pentru  legalitate,

Consilier local,                                                
SECRETARUL GENERAL AL COMUNEI  







Cons. jur. Mihaela AMARIEI
INIȚIATOR,

PRIMAR,

Vasile AȘTEFANEI
  Intocmit, Referent  Cristina-Adalciza Aștefanei

